Tai Po barrutiko sutea (2025)

Tai Po barrutiko sutea Hong Kongen 2025eko azaroaren 26an gertatu zen, Wang Fuk Court konplexuan. Ez dago argi zerk eragin zuen sutea. Gobernuburuak jakinarazi zuen Poliziak ikerketa bat abiatuko zuela. 

 Gertakizunak 
Zortziehun suhiltzaile eta larrialdi zerbitzuetako langile inguru aritu ziren sua itzaltzeko lanetan. Egun berean hildakoen kopuru ofiziala 37koa zen; zaurituak 33 ziren eta gutxienez 279 pertsonak desagertuak. 27an hildakoen kopurua 55 pertsonetakoa zen.

Elkarren alboan zeuden hainbat etxe orratzek su hartu zuten. 32 solairuko zortzi eraikinez osatuta dago Tai Po auzoko bizitoki eremu hori, Hong Kong iparraldean. Obrak egiten ari ziren, eta etxe orratzak banbu kanaberazko aldamioz inguratuta zeuden. Aldamio horietan zehar azkar zabaldu ziren garrak, eta zortzi eraikinetatik zazpi kiskali ziren. Zortzi eraikin horietan ia bi mila etxebizitza zeuden, eta lau mila pertsona inguru bizi ziren bertan. 

1996ko Garley eraikineko suteaz geroztik Hong Kongen izandako sute hilgarriena izan da; 1996an 41 pertsona hil ziren eta 81 zaurituak izan ziren. Hildakoen zifra gora jo zuen oso azkar: azaroaren 30ean 146 pertsonak ziren.

 Wang Fuk Court 
Sutea Wang Fuk Court zortzi dorre dituen bizitegi-konplexu batean izan zen. 31 solairuko dorreak ditu, bakoitza 93 metroko altuerakoa, eta 1983an eraikia izan zen. 2021ean 4.643 biztanle bizi ziren 2.000 apartamentuetan. Tai Po barrutian dago, Hong Kongeko 18 barrutietako batean, Lurralde Berrietan, 1970eko hamarkadatik aurrera hiri berri bat eraiki zen lekuan. 

 Erreferentziak 

 Kanpo estekak 

Kategoria:2025eko hondamendiak
Kategoria:Hong Kong
Kategoria:2025 Txinan